نائیڈانگیین تووشنبایار

نائیڈانگیین تُووشنبایار (Mongolian: Найдангийн Түвшинбаяр، پیدائش: 1 جون 1984) منگولیا کے سابق پیشہ ور جوڈوکا ہیں، جو ملک کی تاریخ کے سب سے کامیاب کھلاڑیوں میں شمار ہوتے ہیں۔ وہ 2008ء کے بیجنگ اولمپکس میں سونے کا تمغا جیت کر منگولیا کے پہلے اولمپک چیمپئن بنے۔ اس کے علاوہ وہ 2012ء لندن اولمپکس کے نقرئی تمغا یافتہ اور متعدد عالمی و ایشیائی مقابلوں کے میڈلسٹ بھی رہے۔ بعد ازاں 2021ء میں ایک افسوسناک واقعے کے نتیجے میں انھیں قتلِ عمد کے جرم میں 16 سال قید کی سزا سنائی گئی۔

 ابتدائی زندگی 
نائیڈانگیین تُووشنبایار 1 جون 1984ء کو منگولیا میں پیدا ہوئے۔ کم عمری ہی میں انھوں نے جوڈو میں دلچسپی لینا شروع کی اور جلد ہی ملکی سطح پر اپنی صلاحیتوں کا لوہا منوانے لگے۔

 کھیلوں کا کیریئر 
تُووشنبایار نے بین الاقوامی سطح پر پہلا نمایاں مقام 2006ء کے ایشین گیمز میں حاصل کیا، جہاں وہ –100 کلوگرام اور اوپن ویٹ ڈویژن دونوں میں مشترکہ طور پر پانچویں پوزیشن پر رہے۔

 اولمپکس 2008ء 
بیجنگ اولمپکس 2008ء میں انھوں نے مردوں کی –100 کلوگرام کیٹیگری میں شاندار کارکردگی دکھاتے ہوئے سونے کا تمغا جیتا۔ فائنل میں انھوں نے قازقستان کے جوڈوکا اسخات جھٹکیئیف کو قدیم جوڈو قوانین کے تحت سُودے تُسوریکومی گوشی اور لیگ گریپ تکنیک کے امتزاج سے شکست دی۔ اس کامیابی پر 14 اگست 2008 کو انھیں منگولیا کا ’’ہیرو آف لیبر‘‘ اور ’’ریاستی معزز ایتھلیٹ‘‘ قرار دیا گیا۔انسائیڈ دی گیمز، رپورٹ، رسائی: 30 نومبر 2025

 اولمپکس 2012 
لندن اولمپکس 2012 میں تُووشنبایار نے چاندی کا تمغا جیت کر منگولیا کے پہلے ایسے کھلاڑی بننے کا اعزاز حاصل کیا جنھوں نے اولمپکس میں دو مرتبہ میڈل جیتے۔ انھوں نے یہ میڈل سیمی فائنل میں شدید انجری کے باوجود حاصل کیا، جسے عالمی سطح پر غیر معمولی بہادری قرار دیا گیا۔

 دیگر اعزازات 
2007 ایشین چیمپئن شپ — نقرئی تمغا

2008 و 2011 ایشین چیمپئن شپ — برونزی تمغے

2012 میں جنوبی کوریا کے جیجو میں IJF ورلڈ کپ میں سونے کا تمغا
2012 میں لندن میں بھی اسی 100 کلوگرام سے کم وزن کیٹیگری میں مقابلہ کیا اور اس بار سلور میڈل جیتا۔

2013 میں آذربائیجان کے باکو میں انٹرنیشنل جُودو فیڈریشن (IJF) گرینڈ سلیم میں مردوں کی 100 کلوگرام سے کم وزن کیٹیگری میں سلور میڈل

2014 ایشین گیمز — طلائی تمغا
2016 ایشین چیمپئن شپ — طلائی تمغا
2017 ورلڈ جوڈو چیمپئن شپ — برونزی تمغا (جارجیا کے گُرام تُشیشویلی کے خلاف تکنیکی آئیپون سے فتح)

2020ء، اگست میں منگولین نیشنل اولمپک کمیٹی (MNOC) کے صدر کے طور پر غیر متنازع طور پر منتخب ہوئے، جو اس وقت 64 سالہ تھی۔
تُوشن بایار نے ڈیماچگجاو زاگدسورن کی جگہ لی، جو اس عہدے پر 19 سال سے فائز تھے، MNOC کی خصوصی جنرل اسمبلی میں۔

 گرفتاری اور قید 
اپریل 2021 میں تُووشنبایار نے شراب کے نشے میں اپنے بچپن کے دوست اور سابق جوڈوکا اِردینے بیلیک اینخبات پر حملہ کیا جس کے نتیجے میں اینخبات کو شدید دماغی چوٹ آئی۔ 
24 دسمبر 2021 کو وہ زخموں کی تاب نہ لاتے ہوئے وفات پا گئے۔ اس کے بعد تُووشنبایار پر قتلِ عمد کا مقدمہ چلایا گیا اور 9 جون 2022ء کو خان اُول ڈسٹرکٹ کورٹ نے انھیں 16 سال قید کی سزا سنائی۔“Mongolian court sentences Olympic medallist to 16 years for murder” – News.MN، 9 جون 2022ء۔ آن لائن دستیاب رسائی: 30 نومبر 2025ء

 حوالہ جات